[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Saks: la\u0308a\u0308ne vastu suunatud Venemaa tuumas\u030cantaaz\u030c on osaliselt toiminud"}, {"text_idx": "#000004", "text": "Venemaa on ta\u0308iemahulise so\u0303ja algusest peale tuumas\u030cantaaz\u030ciga tegelenud ning peamiselt on see suunatud la\u0308a\u0308neriikidele, u\u0308tles julgeolekuekspert Rainer Saks. Tema so\u0303nul on see s\u030cantaaz\u030c aga osaliselt ka toiminud."}, {"text_idx": "#000005", "text": "Venemaa ja Ukraina vastastikused hoiatused vo\u0303imalike provokatsioonide eest Zaporiz\u030cz\u030cja tuumajaamas on praegu infoso\u0303ja faasis, u\u0308tles Saks saates \"Ringvaade suvel\"."}, {"text_idx": "#000006", "text": "Saks selgitas, et Ukraina teatas juba mitu na\u0308dalat tagasi, et Venemaa on hakanud Zaporiz\u030cz\u030cja tuumajaama hooneid mineerima."}, {"text_idx": "#000007", "text": "\"Nad ei u\u0308tle ka otse, et Venemaa mineeris konkreetse reaktori, vaid u\u0308tlevad, et sinna reaktorihoone katusele on paigutatud lo\u0303hkekeha sarnaseid esemeid. Ja nad u\u0308tlevad, et venemaa plaanib provokatsiooni vo\u0303i mingit kontrollitud vo\u0303i lavastatud o\u0303nnetust Zaporiz\u030cz\u030cja tuumajaamas. Ja vastupidi, Venemaa va\u0308idab, et tuleb valmis olla Ukraina ru\u0308nnakuteks \u2013 kas raketi- vo\u0303i suurtu\u0308kiru\u0308nnakuteks Zaporiz\u030cz\u030cja tuumajaama pihta,\" ra\u0308a\u0308kis Saks."}, {"text_idx": "#000008", "text": "\"Need on mo\u0303lema poole va\u0308ited. Ukraina kampaania on massiivsem, kestnud pikemalt. Venemaa oma algas u\u0308leeile suhteliselt kaootiliste teadetega. Aga mingeid va\u0308ga veenvaid to\u0303endeid ei ole keegi selle kohta esitanud,\" lisas ta."}, {"text_idx": "#000009", "text": "Tuumaohuga a\u0308hvardamine on Saksa so\u0303nul eelko\u0303ige Venemaa motivatsioon ja eelko\u0303ige on see suunatud la\u0308a\u0308neriikidele."}, {"text_idx": "#000010", "text": "\"Venemaa on u\u0308ritanud so\u0303ja algusest peale tuumarelvaga abstraktselt a\u0308hvaradada, mitte ku\u0308ll to\u0303mmata ta\u0308helepanu va\u0308ga konkreetselt selle tuumarelva mingi liigutamisega, aga verbaalselt. Ja samamoodi ma\u0308letame, et so\u0303ja alguses Venemaa ho\u0303ivas Ts\u030cornobo\u0303li tuumaelektrijaama territooriumi, on u\u0308ritanud tulistada rakettidega teisi tuumajaamu Lo\u0303una-Ukrainas, mis on praegu Ukraina kontrollitavatel aladel. Venemaa on tuumas\u030cantaaz\u030ciga kogu aeg tegelenud ja see on eelko\u0303ige suunatud la\u0308a\u0308neriikide suunas,\" ra\u0308a\u0308kis Saks, kelle hinnangul on see s\u030cantaaz\u030c ka toiminud."}, {"text_idx": "#000011", "text": "\"Ma arvan, et teatud ma\u0308a\u0308ral see on to\u0308o\u0308tanud, sest see on kindlasti muutnud la\u0308a\u0308neriigid ettevaatlikumaks ja selle abil u\u0308ritatakse suruda peale Ukrainat kontrollivat ka\u0308itumist, et takistada la\u0308a\u0308neriike Ukrainat vabalt toetamast ja hirmutada selle so\u0303ja vo\u0303imalike tagaja\u0308rgedega,\" selgitas Saks."}, {"text_idx": "#000012", "text": "Tema hinnangul ei soovi Venemaa juhtkond siiski pa\u0308ris tuumao\u0303nnetust korraldada."}, {"text_idx": "#000013", "text": "\"Tegelikult la\u0308a\u0308neriikides on selline ha\u0308sti ambivalentne suhtumine, et u\u0308htepidi nad ra\u0308a\u0308givad, et Venemaa muredega tuleb arvestada ja teistpidi lasevad ennast s\u030cantaz\u030ceerida ja va\u0308idavad \u2013 ma pean silmas mitte niivo\u0303rd poliitikud, kuivo\u0303rd igasugused eksperdid, vo\u0303ib-olla va\u0308hema astme poliitikud \u2013, et Venemaa ei hooli oma rahvast. Aga ma va\u0308idan, et tuumao\u0303nnetusega ma\u0308ngimine Venemaa juhtkonnale sobib ainult informatsioonilise operatsiooni plaanis, mitte minna seda pa\u0308riselt korraldama mastaapse o\u0303nnetusena,\" u\u0308tles Saks."}, {"text_idx": "#000014", "text": "Ta to\u0303des, et suurem oht on praegu selles, kui simuleeritaks va\u0308iksemas mahus plahvatust tuumareaktori juures."}, {"text_idx": "#000016", "text": "\"Ringvaade suvel\" uuris ka, kas ja kuidas vo\u0303ib Zaporiz\u030cz\u030cja tuumajaamas toimuv vo\u0303i vo\u0303imalik o\u0303nnetus Eestit mo\u0303jutada. Keskkonnaameti kiirgusosakonna juhataja Ilmar Puskar kinnitas, et ka ko\u0303ige hullema stsenaariumi korral Eestile otsest ega kaudset ohtu pole."}, {"text_idx": "#000017", "text": "\"Need tuumajaamad on piisavalt kaugel. Zaporiz\u030cz\u030cja ja u\u0308ldse Ukraina tuumajaamad on ko\u0303ik meist piisavalt kaugel, et need meile riski ei kujuta,\" u\u0308tles Puskar."}, {"text_idx": "#000022", "text": "Venemaa vo\u0303ib tuumakatastroofi ohuga sundida Ukrainat la\u0308bira\u0308a\u0308kimistele"}, {"text_idx": "#000023", "text": "Saks: Ukraina paistab ru\u0308nnaku eelduste loomisel edukas"}, {"text_idx": "#000027", "text": "Serviti vo\u0303itis koduliigas Tapat 18 va\u0308ravaga"}, {"text_idx": "#000033", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000036", "text": "Pirita TOP-i juures aastaid tu\u0308hjalt seisnud alale kerkivad kortermajad"}, {"text_idx": "#000037", "text": "Ko\u0303ige hoogsamalt koondavad to\u0308o\u0308tlev to\u0308o\u0308stus ja idufirmad"}, {"text_idx": "#000039", "text": "Ta\u0308nak na\u0308itas testikatsel seitsmendat aega"}, {"text_idx": "#000047", "text": "Hu\u0308ljatud su\u0308nteesimeetod peibutab keskkonnaso\u0303bralikuma keemiaga"}, {"text_idx": "#000054", "text": "September on o\u0303ige aeg lillesibulate mulda panemiseks"}, {"text_idx": "#000058", "text": "Automatiseeritud raielubade su\u0308steem tuleb u\u0308mber teha"}, {"text_idx": "#000063", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000064", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]